
Inter  malorum  catervam,  quae  oculos  obsi¬ 
dere,  aciemque  ipsam  toties  opprimere  solet  j 
Amaurosis  vel  Gutta  Serena,  genus  mali  per¬ 
tinacissimum,  locum  primarium  tenet.  De 
hujus  autem  natura,  signis,  et  curatione,  in 
paginis  sequentibus,  disserere  proposui. 

Morbus  ita  verbis  celeb.  Culleni  definitur, 
“  Visus  imminutus  vel  prorsus  abolitus,  sine 
“  vitio  oculi  evidente ;  plerumque  cum  pupil- 
‘‘  la  dilatata  et  immobili.’’ 

Morbi,  qui  signa  tam  varia  et  abnormia 

exhibeat,  res  erit  apprime  difficilis,  historiam 
accuratam  tradere,  signorum  vero  maxime 
notatu  digna,  insequens  enumeratio  complec¬ 
ti  reperietur. 


SIGNA. 

Morbus  utrumque  sexum,  Pietatem  vero 
provectam  praecipue,  vel  mediam  occupat  ^ 
in  junioribus  subinde  apparens,  rariuS  in  pue¬ 
ris  et  infantibus.  Dolor  capitis,  plus  minusve 
profundus  et  vehemens,  modo  caput  to¬ 
tum,  modo  latus  ejusdem  alterum  vel  tem¬ 
pora  solummodo  infestans  ;  tinnitus  aurium, 
vertigo,  molestiae  sensus,  vel  dolores  ad  fun¬ 
dum  oculi,  sub  motu  fere  aucti,  saepe  Amau- 
rosin  praenuntiant  vel  comitantur. 

Uterque  oculus  fere  simul  afficitur,  vel  si 
quando  alter  primo  tentatus  sit,  brevi  ad  al¬ 
terum  morbus  transit.  Nonnulli  vero,  acie 
oculi  unius  amissa,  ad  diem  usque  mortis  al¬ 
terum  incolumem  servarunt.  Oculi  citius  so¬ 
lito  fatigantur  j  et  aliis  auctus  retinae  sensus, 
aliis  hebetudo  ejusdem,  prima  inter  indicia 
notantur.  Variae  rerum  imagines,  ob  oculos 

versari  videntur.  Quidam  flammulas  vel  scin¬ 
tillas,  dum  se  in  lectum  reciperent,  vel  cor¬ 
pore  subito  inclinato,  primum  conspexerunt. 

Nonnullis  maculae  aureae,  aut  versicolores, 

/ 

primo  evanescentes,  paulatim  stabiliores  eva¬ 
surae,  visum  perturbant.  Puncta  nigra  muscas 
referentia,  et  lineae  pilorum  similes,  huc  et 
illuc  volitare  videntur,  quae,  morbo  ingra¬ 
vescente,  non  secus  ac  species  supra  memo¬ 
ratae,  magnitudinem  nacta,  tandem  visum 
penitus  delent. 

Aliquando  annuli  quasi  nitentes,  vel  ho- ' 
rum  simul  plures,  catenulae  specie,  vel  glo¬ 
buli,  aquae  instar  in  vitrum  inspersae,  visum 
infestant ;  omnes  autem  postea  in  nigritiem 
conversi. 

In  exemplis  quibusdam,  tela  reticulata  ocu¬ 
lis  praetendi  visa,  et  cito  post  lumen  prorsus 
periit. 

Res  ipsae  visibiles  varie  in  diversis  homini¬ 
bus  cernuntur  ;  veluti  duplices,  multiplices, 
in  fragmenta  partitae  :  nonnullis  sol,  vel  lu¬ 
cerna  radiis  non  suis  circumfundi  videntur. 

Exempla  memoriae  tradita  sunt,  quibus, 

sub  initium  morbi,  visus,  dum  fatigatio  aut 
fames  urgeret  obscurior,  cibo  vero  aut  cya¬ 
tho  vini  assumpto,  statim  clarior  factus  est. 
Quidam  occaecati  sunt,  sine  capitis  dolore  ; 
et  plerumque  ubi  dolor  praegressus  sit,  effec¬ 
ta  tandem  caecitate,  protinus  cessat.  Mor¬ 
bus  sub  initium  interdum  periodicus  observa¬ 
tur,  ita  ut  aegri  per  intervalla  satis  bene  vi¬ 
dentis,  iterata  accessione,  plus  minus  oculus 
hebescat.  Haec  valetudo  saepe  in  caecita¬ 
tem  desinit ;  interdum  prospera  sine  auxilio 
medicinae  evadit. 

Signa  jam  memorata  ab  historia  quam  ae¬ 
ger  ipse  tradat,  fere  colligenda  sunt ;  nulla 
enim  externa  semper  et  ubique  morbum  in¬ 
dicant.  Pupilla  quidem  dilatata  et  immobi¬ 
lis  saepe  comitatur,  non  vero  (ut  recte  notat 
Cullenus)  pro  signo  perpetuo  habenda  est. 
In  exemplis  enim  pluribus  a  Richtero  et  a- 
liis  memoratis,  Iris  non  secus  ac  in  oculis 
sanissimis  sese  contrahere  et  dilatare  videba¬ 
tur,  accurate  lucis  copiae  respondens  j  quin 
et  egomet,  paucis  abhinc  annis,  puerum 
lumine  prorsus  orbatum  curavi,  cui  Iris  uter¬ 
que  mobilitatem  omnino  illaesam  servabat. 

Ipsius  pupillae  interdum  figura  et  color  mu¬ 
tationem  quandam  subeunt.  Illa  modo  an¬ 
gulata,  modo  ovata,  vel  e  centro  iridis  di¬ 
mota  observatur  ;  color  autem,  nitore  amis¬ 
so,  speciem  nonnunquam  pallidam  aut  sub¬ 
viridem  induit;  aliquando  sed  rarius  splen¬ 
descere  videtur.  Vascula  sanguifera  tuni- 
Oae  choroideae  saepe  turgescunt,  et  varicosa 
apparent,  et  siquando  inflammatio  partes 
oculi  internas,  praesertim  iridem  occupet, 
zona  vasorum  radiata  corneam  incingit,  et 
ramulos  ad  marginem  ejus  introrsum  dimittit. 
Dolor  oculi  vehemens,  lucis  intolerantia  et 
febricula  simul  aegrum  tenent.  Strabismus 
vel  quaedam  visus  obliquitas,  et  paralysis 
palpebrae  superioris  aliquando  amaurosin  co¬ 
mitantur,  vultu  speciem  hebetem  et  meticu¬ 
losam  prae  se  ferente. 

Multum  variat  spatium  quo  caecitas  di¬ 
versis  hominibus  accedat.  Aliquando  visus 
subito  vel  intra  horas  viginti  quatuor  a- 
missus  est,  aliquando  menses  vel  annos  inte¬ 
gros  paullatim  labascit,  prorsus  tandem  pe¬ 
riturus. 

CAUSAE. 

Hic  morbus  multas  et  valde  diversas  cau¬ 
sas  agnoscit ;  omnes  vero  ad  classes  duas 
generales  redigi  possunt. 

Ad  primam  referre  liceat,  causas  quae  re¬ 
tinam  vel  nervum  opticum  compressione  af¬ 
ficiant,  vel  fabricam  eorum  laedant  aut  cor¬ 
rumpant.  Ad  secundam  commode  referun¬ 
tur,  quae  retinam  citra  laesionem  mechani¬ 
cam  debilitant,  sive  proxime  organo  ipsi 
admotae  fuerint,  sive  aliis  corporis  partibus, 
oculosque  non  nisi  per  consensum  afficientes. 

Primae  seriei  annumerari  possunt,  tumo¬ 
res  in  cerebro  enati,  et  thalamos  nervosque 
opticos  comprimentes ;  humor  effusus,  vel 
in  sacculis  contentus,  et  partes  illas  occu¬ 
pans  ;  vis  externa  capiti  illata,  et  denique 
exostoses  ossium  quae  orbitas  componunt. 
Porro  ex  nervo  optico  eroso  vel  extenuato. 
Amaurosis  existere  comperta  est.  Singulo¬ 
rum  horum  affectuum  exempla,  in  scriptis 
pathologicis  Clarr.  Morgagni  et  Boneti  re- 

periantur  \  Exemplum  insigne  a  priore  me¬ 
moratum  est,  ubi  retina  in  laminam  os¬ 
seam  penitus  conversa  erat  ^ 

Frontis  vulnera  quae  lacerant,  aliquando 
hoc  vitium  intulerunt.  An  unquam  plaga  a 
chirurgo  facta  ad  dolores  nervorum  levan¬ 
dos  ?  Sanguis  in  cerebro  congestus,  vel  auc¬ 
tus  impetus  ejusdem  caput  versus,  saepe 
Amaurosi n  gignunt ;  et  circulus  arteriosus, 
qui  vocatur,  praeter  modum  sanguine  dis¬ 
tentus,  praesertim  ad  partem  anteriorem,  a 
Dom.  Ware,  causa  morbi,  palpebrae  supe¬ 
rioris  paralysi  stipati  habetur  h  Nisus 
omnes  vehementiores,  praesertim  si  caput 
simul  inclinetur  ;  quidam  animi  affectus,  ve- 
luti  ira  vel  gaudium ;  diuturnus  et  immodi¬ 
cus  liquorum  meraciorum  usus,  valde  ad  ef¬ 
fectus  eosdem  conducunt.  Exinanitiones 
solitae,  menstrua  nimirum,  vel  haemorrhoi- 


(1)  Vide  Sepulchretum,  sect.  18.  obs.  8 — 23.  Mor- 
gagn.  de  sedibus  et  causis  morb.  Ep.  9,  13,  52,  63. 

(2)  Ep.  52.  art.  30. 

(3)  Vide  Chirurgical  Observations  Relative  to  the 
Eye,  tom.  2,  p.  107. 

des  suppressae,  et  ut  nonnulli  dicunt,  gravi¬ 
ditas,  praesertim  sub  finem,  inter  causas  ex¬ 
citantes  recensenda  sunt.  Ex  partibus  oculi 
internis  inflammatione  tentatis,  vitium  re¬ 
tinae  suboritur,  difficile  sanatu,  nisi  gnaviter 
occursum  fuerit ;  hujusmodi  quidem  affectio, 
podagram  vel  rheumatismum  excepisse  af¬ 
firmatur,  statimque  abiisse  quum  morbus 
primarius  sedem  solitam  iterum  occupasset. 
Exanthemata  de  cute  subito  retropulsa  non- 
nunquam  Amaurosin  intulisse  dicuntur. 

Ad  classem  secundam  relegari  possunt, 
affectus  animi  deprimentes,  nimia  mentis 
exercitatio,  studium  immodicum,  Venus  ef¬ 
frena.  A  consensu  qui  ventriculum  inter  et 
partes  corporis  speciales  intercedit,  turbata 
munera  illius  saepe  cum  his  communicantur  : 
hinc  visus  imminutus,  qui  fit  nonnullis,  a 
ventriculo  male  se  habente,  pendere  videtur ; 

his,  enim,  a  laesis,  vel  levissime,  ventriculi 

» 

functionibus,  oculi  nonnihil  hebescunt.  Ir¬ 
ritamenta  igitur,  et  omnia  quae  organa  con¬ 
coctioni  cibi  inservientia  conturbent,  in- 
firmentve,  huc  referre  licet.  Quaedam  ve- 

nena  in  ventriculum  demissa  visum  obtun¬ 
dunt,  aut  quodammodo  impediunt ;  hujus¬ 
modi  effectus  a  datura  stramonio,  digitali 
purpurea,  aliisque  narcoticis,  satis  equidem 
nimis  saepe  videre  solemus.  Affectus  qui¬ 
dam  spasmodici,  veluti  hysteria,  et  morbus 
comitialis,  cum  hic  diu  perstiterit,  aegerque 
paroxysmos  iteratos  jam  passus  fuerit,  saepe 
aciem  oculorum  eripiunt. 

Exinanitio  nimia,  veluti  jactura  sangui¬ 
nis,  et  qualem  nutrices  experiri  solent,  cor¬ 
pus  valde  infirmat,  et  oculi  nonnunquam  af¬ 
fectum  generalem  participant. 

Ex  fulgure  vivido  quidam  subito  lumine 
orbati  sunt ;  nonnullis  id  genus,  visus  post 
plures  dies  restitutus  est,  sed  longe  maxima 
pars,  nunquam  exitum  tam  felicem  experi¬ 
untur.  Radii  solis  a  splendente  arena,  vel 
nive  reflexi,  aliquando  malum  lentius,  haud 

sane  minus  periculosum,  excitaverunt. 

Quorum  oculi  in  lectione,  vel  in  rerum 

minutarum,  refulgentium,  aut  colorum  vivi¬ 
dorum  contemplatione  fuerint  nimis  exerci¬ 
tati,  saepe  caligine  plectuntur  :  Hinc  astro- 

nomicis,  fabris  quibusdam  praecipue  metab 
lorum,  et  studiosis,  vitium  familiare  existit. 


RATIO  SIGNORUM. 

Facile  intelligetur  ratio,  qua  tumores,  ex¬ 
ostoses,  et  similia,  thalamos  nervosque  opti¬ 
cos  comprimendo,  commercium  liberum  re¬ 
tinam  inter  et  sensorium  commune  impedi¬ 
ant,  et  stuporem  illius  inducant ;  idemque 
fere  effectus,  a  nimio  sanguine  in  vasis  cere¬ 
bri  congesto,  oriri  potest.  Scintillae,  guttu¬ 
lae  aureae,  varii  colores,  quae  aliquando  con¬ 
spiciuntur,  aucto  sanguinis  impetui,  retina 
simul  nimis  sentiente,  tribuenda  sunt.  Haec 
opinio  eo  nititur,  quod  palpebris  clausis,  si 
pressura  subito  oculis  admota  sit,  circulus 
flammeus  sentitur. 

Muscae  volitantes,  a  portiunculis  retinae 
sensu  orbatis  oriri,  apud  medicos  existima¬ 
tae  sunt.  Auctor  vero  nuperus,  in  morbis 
oculi  plurimum  versatus,  harum  rationem 
plane  diversamreddere  conatus  est:  secundum 

illum,  species  illae  pendent  a  nimia  sensibili tate 
retinae,  quae  ita  se  habens,  tam  male  afficitur 
a  villis  tenuissimis  tunicae  choroideae,  et  ma¬ 
teriis  illinc  effusis,  ut  imagines  falsae  inde  ori¬ 
antur  :  *  Opinio  satis  ingeniosa,  sed  omnino 
conjecturalis. 

Difficile  erit,  retinae  torporis,  a  functio.- 
nibus  ventriculi  turbatis,  verisimilem  redde¬ 
re  rationem,  atque  de  re  tam  obscura,  fas 
erit  verba  clar.  Whytt  citare.  I  think  it 
probable,^’  ait  ille,  that  manj  anoma- 
lous  sympathies,  whose  cause  appears  obs-- 
cure,  proceed  from  the  general  sympathy 
which  prevails  through  the  whole  nervous 
‘‘  System  ;  and  which,  in  certam  cases,  in 
consequence  of  the  uncommon  weakness 
‘‘  or  delicacy  of  a  particular  organ,  makes  it 
“  suffer,  although  the  other  parts  of  the  bo- 
dy  are  not  sensibly  affected.’’  t 
Visus  duplex  et  strabismus,  a  paralysi 
musculorum  oculi  quorundam  oriri  videntur. 


*  Vide  Ware  in  Medico-Chirurgical  Transactions,  tora. 
V.  p.  255. 

t  «  Whytt  on  Nervous  Diseases,”  p.  80. 

Pupilla  dilatata,  signum  tam  frequens 
Amauroseos,  apud  medicos  plerosque,  con¬ 
sensui  speciali  iridem  inter  et  retinam  tri¬ 
buta  est,  cum  illius  mobilitas  plerumque,  pro 
rata  parte,  sensibilitati  hujus  respondet.  In 
exemplis  vero  perpaucis,  etiam  lumine  pror¬ 
sus  orbatis,  iris  mobilitatem  solitam  servare 
observata  est ;  nonnulli  igitur  rem  aliter  ex¬ 
plicare  aggressi  sunt,  et  sententiam  occasioni 
accommodatam  protulerunt ;  nempe,  iridem 
vasis  et  nervis  propriis  instructam,  nihil  com^ 
munis  cum  retina  habere,  sed  radiis  lucis  in 
eam  proxime  cadentibus  in  motum  cieri; 
ideoque  minime  necesse  esse  motum  huic  si¬ 
mul  ac  sensum  retinae  deficere,  nisi  forte 
nervi  iridis  eodem  morbo  impliciti  fuerint. 

Pupilla  irregularis,  angulata,  e  centro  iridis 
dimota,  adhaesioni  partis  iridis  posterioris 
cum  capsula  lentis  tribuenda  est. 

Caecitas  ab  exinanitione,  partim  fortasse  ab 
aucta  generis  nervosi  irritabilitate,  partim  a 
vasculis  retinae  minus  distentis,  explicari 
potest ;  quoniam  visus  perfectus,  a  plenitu- 

dine  justa  vasorum  illius  membranae  quo¬ 
dammodo  pendeat. 

DIAGNOSIS. 

Cataracta  vel  caligo  lentis,  fortasse  unicum 
est  oculi  vitium,  quicuin  Amaurosis  con¬ 
fundi  potest.  Quum  lens  ipsa  vitiatur,  a 
colore  albido,  specieque  striata,  et  sede  opaci¬ 
tatis  proxime  post  pupillam,  facile  dignos¬ 
catur.  Nonnunquam  vero,  capsula  lentis 
posterior  opaca  fit,  et  haud  levis  est  nego¬ 
tii  recte  dijudicare.  Amaurosis  an  cataracta 
causa  sit  mali :  ad  morbi  igitur  historiam 
respiciendum  est.  Cataracta  a  centro  lentis 
initium  capit,  opacitas  aeque  diffunditur, 
paulatim  augescit  ;  aeger  ih  crepusculo 
quam  luce  vivida  melius  cernit,  eo  quod  pu¬ 
pilla  sub  vesperem  amplius  pateat,  et  co¬ 
piam  majorem  lucis  ad  retinam  pervenire  si¬ 
nat.  In  Amaurosi  contra,  quo  clarior  lux, 
eo  visus  perfectior  devenit. 

Extractum  belladonnae,  modum  facilem, 
cataractam  inter  et  Amaurosin  dijudicandi 

praebet.  Si  aliquantulum  hujus,  cum  pari 
aquae  quantitate  commistum,  inter  palpe¬ 
bras  immissum,  vel  in  arcum  supercilia¬ 
rem  oblinitum  fuerit ;  brevi  pupilla  ad  limi¬ 
tem  ultimum  ampliari  videbitur,  dumque 
ita  se  habet,  facile  situm  et  ambitum  opaci¬ 
tatis,  si  qua  adsit,  conspicere  possumus ;  vi¬ 
sus  quoque  clarior  fit  si  cataracta,  magis 
turbatus  si  Amaurosis  existat.  In  nonnul¬ 
lis  cataracta  laborantibus,  iris  cum  capsula 
lentis  adhaesione  connectitur,  ita  ut  aeger¬ 
rime  reperiatur  an  sensus  adhuc  retinae  su¬ 
persit,  an  chirurgi  manus  opem  etiamnum 
ferre  valeret.  Si  verum  sit,  quod  auctores 
affirmant,  pressuram  oculo  admotam,  retina 
incolumi,  semper  lucis  imaginem,  torpente 
vero  nullum  hujusmodi  sensum  excitare, 
auxilii  haud  parum  foret  ad  statum  oculi 
deprehendendum  *.  Dum  oculum  intro- 
spiciamus,  oportet  lucem  ab  oculo  sano  ex¬ 
cludere,  si  alter  solummodo  laboret ;  ob 
consensum  enim  inter  binos  intercedentem, 

^  Vide  Monteggia  Istituzioni  Chirurgiche,  tora, 
iv.  p.  31]. 

iris  oculi  affecti  cum  altero  motum  concipere 
solet. 


PROGNOSIS. 

Prognosis,  a  genere  causae  excitantis,  ma¬ 
li  diuturnitate,  modo  quo  invaserit,  et  spe¬ 
cie  quam  oculus  ipse  ostendat,  praecipue 
ducenda  est. 

Si  morbus  paulatim,  in  senibus  praesertim 
obrepserit ;  si  aggressus  epilepsiae  iteratos  in¬ 
secutus  sit,  si  ex  vi  capiti  illata,  vel  laesa 
fabrica  oculi  ipsius  originem  duxerit  j  deni¬ 
que  ubi  fundus  oculi,  more  insolito  pallescit, 
splendescit,  vel  aliquam  .coloris  mutationem 
subiit,  prognosis  fere  infausta  dicenda 
est. 

Contra,  ubi  causae  nullae  praegressae 
fuerint,  quae  fabricam  nervorum  opticorum, 
vel  retinae  corrumpere  potuissent  5  ubi  re¬ 
tina,  luce  admota,  adhuc  stimulum  agnoscit; 
ubi  malum  subito  invaserit,  nec  diu  persti¬ 
terit  ;  porro  ubi  pupilla  colorem  nigrum  et 

nitidum  servat ;  spes  adhuc  visus  instau¬ 
randi  superest.  Vitium  ex  animi  affectibus, 
vel  turbatis  ventriculi  muneribus  originem 
ducens  ;  quod  plethora  generalis,  vel  sanguis 
in  cerebro  congestus  gignant ;  vitium  quo¬ 
que  ab  exinanitione  nimia,  malum  denique 
periodicum,  saepe  levamen  aut  medelam  ac¬ 
cipere  possunt. 


CURATIO. 

* 

Ex  causis  supra  recensitis,  quae  morbum  ‘ 
inferre  solent,  ratio  satis  constabit,  quare 
nunc  remedia  evacuantia,  nunc  prorsus  con¬ 
traria,  interdum  vix  ulla  profutura  sunt. 

Si  Amaurosis  igitur  a  compressione  pen- 
deat,  plurimum  interest  ut  certo  sciamus 
tumores  an  exostoses,  an  congestio  sangui¬ 
nis  hanc  effecerint;  nulla,  enim  remedia 
hactenus  comperta  sunt  quae  priores  tollere 
valeant.  Praeter  autem  signa  quaedam 
utrisque  communia,  congestio,  rubore  faciei 
et  oculorum,  arteriisque  temporum  valde 

micantibus,  satis  manifeste  se  prodit.  Cog¬ 
nita  igitur  mali  causa,  si  congestio  adsit, 
oportet  remedia  adhibere,  quae  vasa  exone¬ 
randi  et  statum  morbosum  sum  movendi  vi 
polleant.  Detractio  sanguinis,  si  aeger  ple- 
tlioricus  sit,  generalis  ;  sin  minus,  specialis 
admodum  conveniet :  plerumque  vero  cucur¬ 
bitulas  cum  ferro  quam  proxime  capiti  impo¬ 
nere  juvabit.  Hoc  modo  copiam  sanguinis 
satis  amplam  elicere,  et  detractionem  iterum 
iterumque,  pro  viribus  aegri  et  morbi  pertina¬ 
cia  repetere  possumus. 

Purgantia  post  sanguinis  missionem  mul¬ 
tum  commodi  promittunt,  ubicunque  sanguis 
in  vasis  capitis  praeter  modum  accumulatur ; 
tum  ob  humoris  ad  intestina  derivationem, 
tum  'quia  prohibent  ne  vasa  prius  repleantur, 
quam  robur  suum  et  vim  resiliendi  recupera¬ 
verint  :  oportet  autem  ad  intervalla  idonea  et 
saepius  repetita  sint. 

Vesicatoria  capiti  vel  partibus  oculo  vicinis 
imposita,  sanguine  jam  detracto,  nonnihil  pro¬ 
fuerunt,  nec  suis  laudatoribus  carent.  Setacea, 

exinanitionibus  aliis  haud  parum  auxiliantur, 

c 

qiiicqiiid  vero  beneficii  ab  illis  petendam  sit, 
vix  nisi  usu  diuturno  speratidum  :  medici 
haec  quam  vesicatoria  magis  profuisse  tes¬ 
tantur. 

Hydrargyri  qui  olim  contra  amaurosin  sub¬ 
inde  usurpatus  fuerat,  empirice  fortasse  tunc 
temporis,  nec  ulla  adhibita  ratione  vel  morbi 
causae  vel  modi  quo  remedium  profuerit,  nu¬ 
per  apud  medicos  ocularios  valde  increbuit 
usus.  Quamvis  ratio  adhuc  satis  obscura 
sit,  qua  effectus  tam  salutares  edat,  multa  ta- 
men  experientia  haud  leviter  profuisse  docet; 
mihi  quidem  contigit,  aciem  pluribus  hoc  re¬ 
medio  restitutam  novisse.  Pilula  hydrargyri 
(qualem  Pharmacopaeia  Edinburgensis  prae¬ 
cipit)  una  vel  altera,  mane  quovis  et  vespere 
devoranda  est,  et  aeger  sic  perseverare  debet, 
donec  corpus  universum  medicamento  imbu¬ 
atur,  alvus  interea,  ope  purgantium  leniorum,' 
laxa  servari  debet. 

Spatium  quo  morbus  superari  possit,  mul¬ 
tum  in  exemplis  diversis  variat ;  aliquando 
curatio  hebdomadas  sex,  aliquando  menses 
plures  occupat. 

Diaeta  tenuis  ex  frugibus  plerumque  con¬ 
fecta,  evitatis  aeque  liquoribus  fermentatis  et 
spirituosis,  curationi  huic  optime  conveniet. 
Lux  et  in  hac  et  omni  specie  amauroseos,  ita 
*  temperari  debet,  ut  quam  minime  aegri  ocu¬ 
los  offendat. 

Eadem  fere  methodus  instituenda  est,  ubi 
partes  oculi  internae  inflammantur  ;  cum 
autem  visus  maxime  periclitetur,  quam  gra¬ 
viter  et  maturrime  vitio  occurrendum  est,  ne 
caecitas  prorsus  insanabilis  superveniat.  Ad 
sanguinis  igitur  missionem,  et  generalem  et 
specialem  inprimis  confugiendum  est ;  pur¬ 
gantia,  non  secus  ac  aliis  phlegmasiis,  mag- 
nopere  huic  opitulantur.  Hydrargyrus,  tan- 
quam  auxilium  praestantissimum,  a  Doctore 
Earre  summa  laude  celebratur.*  Pilula  quae 
habet  grana  duo  submuriatis  hydrargyri,  bis 
in  die,  ita  ut  brevi  saliva  leniter  fluat,  cum 
eflectu  felicissimo  adhibetur.  Aliquando 
opium  cum  submuriate  conjungere  expediet. 


*  Vide  Saunders  on  Diseases  of'  the  Eye,  edit.  1816, 
in  praefat. 

ad  oculi  dolorem,  vel  tormina  intestinorum 
sublevanda. 

Si  inflammatio  longa  sit,  eodem  remedio 
opus  erit,  sed  minore  copia,  et  ad  spatium 
multo  longius,  vel  ut  verbis  ejusdem  auctoris 
utar,  ‘‘  till  the  action  of  the  vessels  be  per- 
manently  changed.”  * 

Si  menses,  haemorrhoides,  vel  cutis  erup¬ 
tiones  repressi  sint,  et  morbus  inde  oriri  ex¬ 
istimetur  ;  eosdem  remediis  idoneis  revocare 
conveniet ;  cum  autem  vitium  ad  congestio¬ 
nem  pertinere  videatur,  evacuantibus  optime 
curabitur. 

Amaurosis  ex  rheumatismo  vel  podagra  sub- 
orta,  affectus  fere  inflammatorius  est,  et 
auxilia  eadem  ac  inflammatio  primaria  postu¬ 
labit. 

Quando  Amaurosis  a  debilitate  pendeat, 
sive  haec  sit  generalis,  sive  retinae  solummo¬ 
do  *,  alia  curatio  aliaque  remedia  necessaria 
sunt,  quae  vim  parti  laborant,  corpori  ro¬ 
bur  concilient.  Cum  ventriculi  et  intestino- 


*  In  loc.  supra  citato. 

rum  functiones  turbatae,  saepissime  causa  et 
pars  morbi  existant ;  remedia  quae  actionem 
illorum  sanam  reducere  valent  imprimis  usur¬ 
panda  sunt ;  cui  consilio  vomitoria  a  Rich- 
tero  et  Scarpa  plurimum  commendantur. 

Vomitus  recte  cietur  quandocunque  ven¬ 
triculus  materia  corrupta ,  gravatus  sit,  tunc 
quia  talem  materiam  evacuando  proficiat, 
tum  quoque  agitatione  quam  corpori  univer¬ 
so  impertiat ;  saepius  autem  repetitus,  ven¬ 
triculo  potius  nocere  quam  opitulari  videtur. 
Purgantia  mitiora,  praegresso  vomitu,  alvum 
melius  deplent,  quodque  excerni  debeat,  per 
vias  naturales  educunt. 

Pilulae  a  Clar.  Schmucher  resolventes  dic¬ 
tae,  quarum  effectus  in  ventriculo  et  intesti¬ 
nis  ex  tartrate  antimonii  provenit,  vix  aliis 
medicamentis  minus  compositis  anteponendae 
sunt,  quae  leniter  alvum  ducunt.  Sunt  qui 
affirmant  hydrargyrum  huic  pariter  ac  nlorbi 
varietatibus  supra  memoratis  profuisse,  et 
pilulam  caeruleam  alternis  noctibus  devoran¬ 
dam  praecipiunt ;  status  vero  generis  nervosi 
turbatus,  hujusmodi  valetudinis  fere  semper 

comes,  usum  remedii  herculei  sine  cautela 
vetat. 

Si  quando  vero,  aliis  frustra  tentatis,  peri¬ 
culum  instituere  visum  fuerit,  purgantia  le¬ 
niora  interponi  subinde  oportebit. 

Ex  remediis  roborantibus,  cinchona,  ama¬ 
ra,  lerri  praeparata,  ad  ventriculum  firman* 
dum  viresque  corporis  reficiendas,  non  suis 
usibus  carent. 

Antispasmodica,  quorum  exempla  sint 
Valeriana  ofiicinalis,  aether  sulpliuricus,  am- 
monia,  gummi-resinae,  ad  perturbationem 
generis  nervosi  sedandam  adhiberi  solent. 

Arnica  montana  a  Collin  et  aliis  celebrata, 
exemplis  quibusdam  profuisse  dicitur ;  pa¬ 
rum  vero  apud  nostrates,  famam  suam  sus¬ 
tinere  valuit,  et  hodie  nec  fortasse  immeritd, 
negligitur. 

Prae  omnibus  autem  medicamentis,  ratio 
vitae  bene  ordinata,  huic  morbi  varietati 
praesidio  erit.  Diaeta  ex  materia  facili  con¬ 
coctu  ;  exercitatio  corporis  modica,  balneum 
demum  frigidum,  aliis  roborantibus  prae¬ 
stant.  Regimen  quoque  mentis  haud  levis 

erit  momenti  ad  vires  corporis  reficiendas. 
Quaecunque  animi  trepidationem  vel  moe¬ 
rorem  aut  solicitudinem  ciere  possint,  sum¬ 
ma  cura  vitanda  sunt,  quaeque  hilaritatem 
concilient,  opera  haud  minore  colenda. 

Talis  curatio  omnibus  conveniet,  quos  va¬ 
letudo  conquassata,  vel  functiones  ventriculi 
turbatae  urgeant.  Vitium  a  nimio  oculo- 
rum  usu,  fulgure  et  similibus  oriundum,  re¬ 
media  extrinsecus  praecipue  expetit :  hic 
igitur  locus  erit  remedia  hujusmodi  recen¬ 
sendi,  quae  pluribus  morbi  varietatibus  com¬ 
munia  sint. 

Aura  Electrica  saepe  cum  eventu  felici  ad¬ 
hibita  est.  Scintillae  vel  rivus  continuus,  ex 
partibus  oculo  vicinis  educi  solet :  hoc  in  se 
commodum  habet,  quod  non  aliorum  medi¬ 
camentorum  usui  obstet.  Dicitur  imprimis 
Amaurosi  fulgure  inflictae  profuisse  ;  sem- 
per  vero  morbum  a  congestione  sanguinis 
vel  inflammatione  exasperasse  }  in  hoc  igitur 
evitanda  est.‘  Ammoniae  vapores  a  clar. 
Scarpa  haud  leviter  celebrati  sunt ;  admove¬ 
antur  ita  oportet  ut  oculos  attingant,  et  do- 

lorem  lachiymasque  excitent ;  idemque  fieri 
debet  mane  et  vespere  per  aliquod  temporis ; 
hoc  remedio  Scarpa  monet  se  complures  sa¬ 
nasse.  Est  aliquando  utile,  partes  circa  ocu¬ 
los  oblinere  medicamento  quod  habeat  tinc¬ 
turam  camphorae  cui  pauxillum  tincturae  can¬ 
tharidis  adjectum  fuerit.  Vesicatoria  minus 
huic  quam  alteri  morbi  speciei  prosunt ;  in¬ 
terdum  vero  ita  imponere  conveniat  ut  dolo¬ 
rem  cieant  et  rubedinem,  citra  tamen  humo¬ 
ris  profluvium. 

Errhina,  quae  fluxum  muci  copiosum  e  na¬ 
ribus  eliciant  nonnunquam  utilia :  quorum 
usus  eo  nititur,  quod  membrana  narium  mu¬ 
cosa  in  amaurosi  arescere  solet,  profluvium 
vero  muci  in  exemplis  nonnullis  visum  redu- , 
cem  comitari  observatum  est. 

Pulvis  asari  compositus,  vel  hujus  grana 
XL.  cum  granis  v.  subsulphatis  hydrargyri 
flavi  fluxum  muci  copiosum  promovet,  ali¬ 
quantulo  scilicet  naribus  omni  vespere 
hausto. 

Capsicum  annuum  quendam  sanavit  cui 
caecitas  sex  menses  perstiterat ;  aliquanto- 

Ium  infusi  fructiis  inter  palpebras  instillatum, 
retinam  torpentem  excitasse  videtur ;  valde 
autem  remedium  stimulans  est,  vix  quidem 
tuto  admovendum  oculis. 

De  malo  quod  affectus  spasmodici  peper- 
erint,  judicet  medicus  an  a  plenitudine  ni¬ 
mia  vasorum,  an  a  debilitate  ortum  fuerit,  et 
inde  curationem  alterutri  accommodatam  in¬ 
stituat.  Morbus  periodicus  nunquam  cin- 
chona  profligatus  est,  nisi  vomitus  et  dein 
purgantia  libere  prius  usurpata  fuerint ;  his 
vero  praegressis,  effectum  similem  ac  in  fe¬ 
bribus  intermittentibus  saepe  ostendit. 

Remediapraecipua  jam  recensui  quae  con¬ 
tra  amaurosin  praecipi  solent ;  fatendum  ta¬ 
men  est,  ea  non  pariter  in  manibus  omnium 

*  / 

profuisse.  Multum  forsan  eventus  infausti 
usui  medicamentorum  intempestivo  tribuen¬ 
dum  est ;  et  majus  adhuc  ingenio  mali,  nulla 
vi  remediorum,  nulla  medici  arte,  semper  de¬ 
bellandi. 


FINIS. 


Excudebat  C.  Stewart. 

